

VLADA REPUBLIKE HRVATSKE

Zagreb, 9. srpnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće o radu Ureda za sprječavanje pranja novca za 2019.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 99. stavak 4. Zakona o sprječavanju pranja novca i financiranja terorizma (Narodne novine, broj 108/17, 39/19), Vlada Republike Hrvatske je na sjednici održanoj \_\_\_\_ 2020. donijela

**ZAKLJUČAK**

Prihvaća se Godišnje izvješće o radu Ureda za sprječavanje pranja novca za 2019. koje je Vladi Republike Hrvatske dostavilo Ministarstvo financija, aktom Klasa: 470-04/20-04/1, Urbroj: 513-12-1-2/032-20-7, od 17. lipnja 2020.

Klasa:

Urbroj:

Zagreb, \_\_\_\_\_. 2020.

PREDSJEDNIK VLADE

mr. sc. Andrej Plenković

OBRAZLOŽENJE

Temeljem odredbi članka 99. stavak 4. Zakona o sprječavanju pranja novca i financiranja terorizma (Narodne novine broj 108/17, 39/19; dalje u tekstu: Zakon), Ured za sprječavanje pranja novca (dalje u tekstu: Ured) putem Ministarstva financija podnosi Vladi Republike Hrvatske izvještaj o radu jednom godišnje.

Ured je sukladno Zakonu i međunarodnim standardima operativno neovisna i samostalna središnja nacionalna jedinica nadležna za :

* provođenje operativnih analiza sumnjivih transakcija zaprimljenih od banaka i drugih obveznika te analizu drugih informacija u vezi s pranjem novca, povezanim predikatnim kaznenim djelima i financiranjem terorizma (čl.101. st. 1. Zakona)
* dostavljanje rezultata svojih operativnih analiza kao financijsko obavještajnih podataka i svih drugih relevantnih informacija nadležnim državnim tijelima na daljnje postupanje i procesuiranje kada utvrdi da u konkretnom slučaju postoje razlozi za sumnju na pranje novca i/ili financiranje terorizma (čl.101. st. 2. Zakona)

Ured je u 2019. godini:

* otvorio 479 analitičkih predmeta (469 analitičkih predmeta sa sumnjom na pranje novca i 10 predmeta sa sumnjom na financiranje terorizma)
* dostavio 250 slučajeva sa sumnjom na pranje novca i financiranja terorizma ( 243 slučajeva sa sumnjom na pranje novca i 7 slučajeva sa sumnjom na financiranje terorizma) nadležnim tijelima na daljnje postupanje i procesuiranje
* izdao ukupno 35 naloga bankama za privremeno zaustavljanje obavljanja sumnjive transakcije u iznosu od 30,8 milijuna kuna
* poslao 108 zamolbi u 30 država i zaprimio 113 zamolbi iz 32 države u svrhu razmjene podataka iz inozemstva potrebnih za otkrivanje konkretnih slučajeva pranja novca i financiranja terorizma
* provodio normativne aktivnosti vezane za izradu: Pravilnika o Registru stvarnih vlasnika ("Narodne novine" broj 53/2019), Zakona o izmjenama i dopunama Zakona o sprječavanju pranja novca i financiranja terorizma ("Narodne novine" broj 39/2019) i

Pravilnika o izmjenama i dopunama Pravilnika o Registru stvarnih vlasnika ("Narodne novine" broj 1/2020)

* provodio aktivnosti vezane za uspostavu Registra stvarnih vlasnika. Rokovi upisa podataka u Registar počeli su teći od 3.6.2019., osim za udruge za koje su rokovi upisa počeli teći od 1.7.2019. U razdoblju od 3.6.2019. do 31.12.2019. u Registar je ukupno upisano 154.705 pravnih subjekata. Vezano za upis pravnih subjekata u Registar, Ured je proveo veći broj informativnih aktivnosti (informiranje putem mrežnih stranica Ministarstva financija,FINA-e, HGK, Ureda za udruge Vlade RH, Ministarstva uprave i Gradskog ureda za opću upravu Grada Zagreba, ePorezne, strukovnih udruženja i dr.)